Alejandrina Gessler

Alejandrina Anselma de Gessler y Shaw, Alejandrina Gessler y Lacroix izenez ezaguna edo Anselma ezizenarekin, (Cadiz, 1831 - Paris, 1907), espainiar margolaria izan zen, bere lanak Parisko Saloian erakutsi zituelako eta, gainera, Madrilgo San Fernandoko Arte Ederren Akademian onartu zuten lehen emakumezko artista izateagatik nabarmendu zen.Biografía artística de Anselma (1861-1905) París, Librería de Garnier hermanos.

 Biografia 
Gessler Cadizen jaio zen 1831n. Bere aita, Alejandro Gessler, Errusiak Cadizen zuen kontsula zen eta bere ama, Aurora Shaw de Murphy, Málagakoa izan arren, Eskoziako merkatari familia batetik zetorren. Cadizeko hirian hainbat urtez bizi izan zen, eta bere lehen pintura-eskolak jasotzen hasi zen, nahiz eta bere maisuak ezezagunak izan. Ondoren, Charles Lacroixekin ezkondu zen, alderdi bonapartistako buruzagi nabarmena, 22 urte zituela, eta, beraz, 1853tik hil zen egunera arte, Parisen eman zuen bere bizitzaren zatirik handiena.

Parisen Avenue de Messine 25ean bizi izan zen, Parc Monceau ondoan. Han, goiko solairuan, bere estudioa eta areto zabalak jarri zituen. Bere prestakuntza Charles Joshua Chaplinen tailerrean garatu zuen Mary Cassat edo Eva Gonzales bezalako margolariekin batera. Heldutasun artistikoa ez ezik, kritikak txalotutako eta bildumagile pribatu eta publikoek eskatutako ibilbide profesionala ere lortu zuen. 1878an bere lehen domina jaso zuen La adoración de la cruz en Jueves Santo (1869) lanarekin, Cadizeko Arte Ederren Probintzia Erakusketan, eta, Franko-Prusiar Gerraren ondoren, 1871ko abendutik 1873ra, bere familiarekin Espainiara aldatu zen, Cadizen eta Madrilen bizilekua jarriz. Cadizen, Andaluziako margolaritza kostunbristarekin harremanetan jarri zen, eta Madrilen, berriz, Prado museora itzuli zen, eta Federico de Madrazorekin harremanetan jartzeko aukera izan zuen. Tarte horretan Tangerrera joateko aukera ere izan zuen. Esperientzia honek, ekialdeko estetika batekin margotzera eraman zuen, La fiesta del natalicio en Tanger (1872-1880) Madrileko San Fernandoko Errege Akademiakoa aurkitzen dena, besteak beste.

Gerra amaitu ondoren, 1872an Parisera itzuli zen, eta bertan enkargu publiko zein pribatuak egin zituen. 1885ean Parisko Saloian bere obrarik laudatuena aurkeztu zuen, Juno jainkosaren antzezpen bat.

1890etik aurrera, bere osasun arazoek denbora luzez atsedena hartzera behartu zuten. Gertaera hau, 1895ean bere senarraren heriotzarekin batera suertatu zen, momentu hartan, ia margotzeari utzi egin zion, 1901eko Exposition des Femmes Peintres et Sculpteurs erakusketarako ekarpen batzuk salbu. Orduan ekin zion idazle lanari. Recuerdos de Cádiz y Puerto Real (1841-1859) izeneko liburu autobiografiko bat argitaratu zuen, non XIX. mendearen bigarren erdiko Cadizko hiriko bizimodua deskribatzen duen. 

Alejandrina Gessler Parisen hil zen 1907an.

 Bizitza profesionala 
Bere alderdi artistikoa garatzeko, Alejandrinak bi izengoiti hartu zituen: "Anselma" margolari gisa eta "Fulana De Tal" idazle gisa. Parisen margolari gisa egin zuen ibilbide profesionalak 1864 eta 1885 artean izan zuen gorakadarik handiena, aldi horretan Parisko Saloietan parte hartu zuen, espainiarren enkarguak jaso zituen, eta harreman etengabea izan zuen Madrilgo Ateneoarekin eta Madrilgo San Fernandoko Arte Ederren Akademiarekin, non Henriette Browne lankide eta lagunak egindako 1865eko haren erretratuak gordetzen diren. Parisen, Frantziako Ministère de l’Instruction Publique, des Cultes et des Beaux Arts enkarguak nabarmentzen dira, 1871n sortutako Musée des Copies bildumaren parte izateko. Margolan hau Algernon Percy Northumberlandeko hamargarren kondearen erretratua da, bere emazte eta alabarekin, horrela, XVII. mendeko van Dycken izen bereko lana erreproduzituz. Kopista bikaina izan zen, eta hainbat lan sortu zituen: errealismo soziala, pintura orientatzailea, kostunbrista, erretratuak eta biluziak. Gainera, Madrilgo San Fernandoko Arte Ederren Errege Akademiako ohorezko akademiko urgazlea izan zen, eta, gainera, ohorezko bazkidea Madrilgo Ateneoan, Cánovas del Castilloren lehendakaritzapean; hala, kargu horretan onartutako lehen emakumea izan zen. Madrilgo Ateneoan, 1890 eta 1891 urteetan, erdiko areto handiko sabaiaren dekorazioa egin zuen, Guillermo Morphy Morphyko kondearen, artistaren lehengusuaren, bitartekotzari esker, Ateneoko Arte Ederren Saileko presidente kargua betetzen zuena. Sabai bikainak, Anselmak inolako ordainsaririk gabe eginak, Bokantza irudikatzen du, Espainiako banderapean Bakea eta Arte Ederrak besarkatzen dituena. C. M. inizialekin., Morphyko kondesak eta haren alaba Crista Morphyk idatzi zuten Anselmaren biografia artistikoa (1861-1905).

 Lehen lanak eta aitortza 
Alejandrinaren lehen lanetan eragin handia izan zuen pintura errealistak. Nabarmentzekoak dira nekazarien ordezkaritza (Aldeana de Gaussan, 1862) eta sektore horrek Frantzian duen bizitza irudikatzen duten eszena sozialak. Bere lanik laudatuena Juno jainkosaren antzezpen bat izan zen, 1885ean Pariseko Saloian aurkeztuko zuena. Biluzi bat irudikatzeko orduan zegoen konplexutasun soziala (debekatuta baitzegoen biluzik klase naturaletan egotea, eta etengabe borrokatu behar baitzuten aurreiritzien aurka) kritika oso mesedegarri bihurtu zuen bultzada besterik ez zen izan. Pintura Parisko ateneoari oparitu zitzaion 1891n (aurretik beste lan batzuk ere eman zituen, hala nola Alegoria de la Poesía y la Música, La Verdad venciendo a la Ignorancia eta La Elocuencia abrigando bajo la bandera española a la Paz y a las Bellas Artes), eta bertan ikus daitezke formatu handiko konposizio konplexuak egiteko zuen gaitasun aparta.

 Idazlea 
1890ean gaixo egon eta 1895ean senarra hil ondoren, ez dago haren lan piktorikoaren berririk, 1901eko Exposition des Femmes Peintres et Sculpteurs erakusketari egindako ekarpen batzuk salbu. Une horretan, Fulana de Tal izengoitiarekin garatu zuen idazle lana, eta Recuerdos de Cádiz y Puerto Real (1841-1850) autobiografia idatzi zuen, besteak beste. 110 orrialdeko egitura jarraitu zuen, zazpi kapitulutan banatuta, eta bertan berak bizi izan zituen Cadizeko ohiturak eta tradizioak azaldu zituen. Parisen amaitu zen 1898ko abenduaren 5ean, eta Garnier Anaien Liburu Dendak argitaratu zuen urtebete geroago.

 Onartutako lanen zerrenda 
miniaturadeimagen|alt=|350x350px|eskuinera|Fiesta de natalicio en Tánger o Los baños árabes (Real Academia de Bellas Artes de San Fernando)|Fiesta del natalicio en Tanger.
 Retrato de Algernon Percy, Décimo Conde de Northumberland, con su esposa y su hija, 1873. Musée de Gap, Hautes-Alpes, Francia.
 La redención de Breda
 Fiesta del natalicio en Tánger
 La adoración de la Cruz
 Juno
 Alegoría de la Poesía y la Música
 La Verdad venciendo a la Ignorancia
 La Elocuencia abrigando bajo la bandera española a la Paz y a las Bellas Artes
 Aldeana de Gaussan, 1862
 Literatura-lana 
Cádiz eta Puerto Realeko oroitzapenak (1841-1859)

 Erreferentziak 

 Kanpo estekak 

Kategoria:Cádiztarrak
Kategoria:Espainiako margolariak
Kategoria:Emakume margolariak
Kategoria:Parisen hildakoak
Kategoria:Erreferentzia behar duten adierazpenak dauzkaten artikuluak